नवीन उमंगित तरंग में।
 तेँ समय ऐखनहुँ अछि!
 आ बिसरि मनक भेद।
 संग संग में,
नव तरंग में - रसरंग में।
 श्री नेवटिया जी स्वयं मारवाड़ी मातृभाषाभाषी विराटनगर मे मैथिली भाषाक निरन्तर अभियान देखिकय अपन मातृभाषा लेल कार्य करब आरम्भ करबाक बात सेहो कहलनि, आइ ओ राष्ट्रीय संयोजक थिकाह मारवाड़ी भाषाक। मैथिली भाषाभाषी बीच कइएक दशक सँ विभिन्न साहित्यिक अभियान सब मे अबैत-जाइत ओ जे देखलनि, ताहि पर संवेदना सँ भरल रचना लिखलनि।
 मैथिली भाषाभाषी हुनकर कविताक मर्म बुझि एक बेर फेर मैथिली केँ ओतबे समृद्ध भाषा बना सकता की?
 हरिः हरः! !
 २. जय विद्यापति ! जय जय मैथिली! !
 हीराकार समाज मैथिली, कोटि कोटि जन जन के भाषा ।
 चहुदिशिमें जन जुबानमें, जे माध्यम अछि अभिव्यक्ति के ।
 मैथिली अछि साँस मैथिल के, सत्यम शिवम् सुन्दरम् समाहित ।
 ओएह ललिता रसखान मैथिली, सरल मधुर अछि अलबेली अछि ।
 विद्यापति जी मैथिली भाषा में, विचार क्रान्तिक विगुल बजौलनि।
 सब भावक अभिव्यंजन एहिमें, निहित अछि निर्मलतम क्षमता ।
 हमर अछि संस्कार मैथिली, मैथिल के अधिकार मैथिली।
 जीवन के मुसकान मैथिली, एकता के अभियान मैथिली ।
 सम्पूर्ण अछि विज्ञान मैथिली, मैथिल के अभिमान मैथिली ।
 भूत भविष्य वर्तमान मैथिली, शक्तिमान बर्द्धमान मैथिली ।
 हमरा लोकनिक प्राण मैथिली, भाषामें अछि प्रधान मैथिली । 